cyanic-selkie/wikianc huggingface dataset:
กบฏมักกะสัน
เหตุการณ์
ฟอร์บังคิดถึงคำเตือนของนายทหารโปรตุเกส เชื่อว่าอีก 47 คนที่กำลังขึ้นจากเรือมาก็ต้องไม่ยอมให้จับแน่ จึงสั่งนายร้อยเอกอังกฤษคนหนึ่งซึ่งคุมทหารโปรตุเกส 40 คน ให้ไปหยุดพวกนั้นไว้ ถ้าขืนเข้ามาก็ให้ยิงได้ นายทหารอังกฤษไปยันไว้ในระยะห่าง 1 เส้น แล้วบอกว่าถ้าจะกลับลงเรือก็กลับไปได้เลย และคิดว่าจะยิงทุกคนเมื่อไปถึงเรือที่ไม่มีที่กำบัง แต่มักกะสันว่าจะยอมกลับลงเรือถ้าคืนต้นหนมา เจรจากันอยู่พัก นายทหารอังกฤษเห็นว่าพูดกันไม่รู้เรื่องก็สั่งให้ทหารจับ แต่พอทหารขยับตัว มักกะสัน 47 คนที่นั่งยองๆอยู่ก็ลุกขึ้นพร้อมกัน แก้ผ้าพันเอวออกมาพันที่แขนเป็นโล่ห์ แล้วพุ่งเข้าหากองทหารโปรตุเกสที่ยังงง ๆ แทงด้วยกริชจนเนื้อหลุดเป็นชิ้น ๆ แล้วพุ่งไปที่ป้อมซึ่งฟอร์บังตั้งแถวทหารรอรับถึงพันคน แต่ก่อนที่จะทำอะไรถูก ทหารหลายคนก็ถูกกริชทะลวงไส้ เกิดการต่อสู้ประชิดตัวจนโกลาหล ทหารหลายคนหนีเข้าไปในป้อมและระดมยิงลงมา
เมื่อฆ่าคนจนไม่มีใครจะฆ่าแล้ว และรู้ว่าตัวเองก็ไม่รอด พวกมักกะสันได้กลับไปเผาเรือตัวเอง แล้วยังขึ้นมาเผาค่ายทหาร ก่อนบุกต่อไปยังกรุงศรีอยุธยา ฆ่าทุกคนที่พบไม่ว่าเด็กและผู้หญิง รวมทั้งฆ่าพระหมดทั้งวัด
เมื่อพวกมักกะสันไปแล้ว ทหารที่ป้อมก็ออกมา เห็นศพทั้งไทยและฝรั่งเกลื่อนกราด บ้างก็ถูกกริชทะลวงหัวใจ บางคนก็ถูกคว้านท้องจนไส้ไหลออกมา จึงพากันลงเรือตามล่าพวกมักกะสันไปด้วยความโกรธแค้น และไม่ยอมเข้าประชิดตัว ใช้ปืนอย่างเดียว พวกมักกะสันหนีเข้าไปซ่อนในกระท่อมของชาวบ้าน ทหารก็ไม่กล้าเข้าไป ใช้ธนูไฟยิงเผาบ้าน แม้ไฟจะโหมหนักมักกะสันก็ยังไม่ออกมา จนตัวไหม้เกรียมจึงพุ่งออกมาเพื่อให้ศัตรูช่วยฆ่าให้พ้นความเจ็บปวด
เมื่อกลับมาสำรวจความเสียหายโดยรอบป้อมบางกอก พบทหารและชาวบ้านเสียชีวิต 366 คน มักกะสันตายเพียง 17 คน โดยตายที่ป้อม 6 คน หลังป้อม 5 คน และที่วัด 6 คน
หลังจากสิ้นสุด
ส่วนทางกรุงศรีอยุธยา เจ้าพระยาวิชเยนทร์นำทหารฝรั่งทั้งอังกฤษ ฝรั่งเศส ฮอลันดา ลงเรือ 200 ลำล่องไปที่ปากคลองตะเคียนอย่างเงียบ ๆ ในเวลากลางคืน พอรุ่งสางเรือรบที่เรียงรายกันเต็มผืนน้ำก็เปิดฉากถล่มด้วยปืนใหญ่ ตามด้วยธนูไฟไปที่หมู่บ้านมักกะสันเป็นห่าฝน ไฟได้ไหม้โชติช่วงทั้งหมู่บ้าน ไม่ว่าผู้หญิง เด็ก และคนชรา บาดเจ็บล้มตายเป็นจำนวนมาก แต่ไม่มีการโต้ตอบจากพวกมักกะสันที่มีแค่กริช รอแต่ให้ศัตรูบุกขึ้นมาบนบกเท่านั้น
ทหารชะล่าใจจึงเทียบเรือขึ้นฝั่ง ทหารฝรั่งบางคนก็ใส่เกราะกันคมกริชขึ้นไปด้วย ทันใดมักกะสันก็กระโจนออกมาจากที่ซ่อน ฆ่าทหารตายทันทีไปหลายคน ที่เหลือต่างกระโจนลงน้ำหนี คนที่ใส่เกราะเลยจมน้ำตายเพราะเกราะ
ในบันทึกไม่ได้กล่าวถึงบทบาทของเจ้าชายในการทำศึกครั้งนี้ ก็คงจะถูกทหารของวิชเยนทร์ฆ่าในกลุ่มของมักกะสันบ้าเลือด ส่วนโอรส 2 คนของเจ้าชายในวัย 12 และ 13 ปี แม้จะฉวยหอกเข้าสู้ทหารด้วย แต่ก็ไม่มีใครทำร้าย และได้รับอุปการะโดยบาทหลวง ถูกนำตัวไปฝรั่งเศส ต่อมาเข้ารับราชการเป็นทหารเรือที่นั่น
ยูล์ โยเอส สตีเฟน บากา
ยูล์ โยเอส สตีเฟน บากา หรือรู้จักกันในชื่อ ยูเลส บากา เกิดเมื่อวันที่ 14 มิถุนายน พ.ศ. 2530 เป็นนักฟุตบอลชาวแคเมอรูน  ปัจจุบันเล่นให้ฟุตบอลอาชีพให้กับ สโมสรฟุตบอลสงขลา ยูไนเต็ด ในไทยพรีเมียร์ลีก โดยเล่นในตำแหน่ง กองหน้า
รายชื่อเมืองในประเทศญี่ปุ่น
เมือง ในประเทศญี่ปุ่น ถือเป็นหน่วยการปกครองส่วนท้องถิ่นในระดับเทศบาล หน่วยการปกครองที่สูงกว่าเมืองคือจังหวัด ไม่มีหน่วยการปกครองที่ต่ำกว่าอีก ในหนึ่งจังหวัดจะประกอบไปด้วยหลาย ๆ เทศบาล คือ เทศบาลหมู่บ้าน เทศบาลเมือง และเทศบาลนคร โดยที่แต่ละเทศบาลเป็นอิสระต่อกัน ในประเทศญี่ปุ่นมีเทศบาลเมืองทั้งหมด 743 แห่ง
เมื่อหมู่บ้านพัฒนาจนมีประชากรถึงเกณฑ์ จะได้รับการยกฐานะขึ้นไปเป็น "เมือง" และเมื่อเมืองพัฒนาและมีประชากรถึงเกณฑ์ จะได้รับการยกฐานะขึ้นไปเป็น "นคร" ทั้งนี้นครที่มีการพัฒนาและมีความสำคัญตลอดจนความโดดเด่นทางด้านวัฒนธรรมอาจจะได้รับการพิจารณาจัดตั้งเป็นนครระดับพิเศษที่มีอยู่ 3 ระดับคือ นครที่ตั้งขึ้นโดยข้อบัญญัติรัฐบาล, นครศูนย์กลาง และนครพิเศษ
มันไซ
มันไซ เป็นการแสดงตลกในวัฒนธรรมญี่ปุ่น ซึ่งสามารถเปรียบได้เหมือนการแสดงสแตนด์อัพคอมเมดี
ในปัจจุบัน มันไซจะถูกเล่นในแถบโอซากะและผู้แสดงมันไซจะใช้สำเนียงคันไซในระหว่างการทำการแสดง
ในปี ค.ศ. 1933 โยชิโมโตะ โคเกียว บริษัทความบันเทิงขนาดใหญ่ที่ตั้งอยู่ในโอซากะ ได้เริ่มมีการนำเสนอการแสดงมันไซในแบบโอซากะและการเขียนคำว่า 'มันไซ' โดยใช้อักษรคันจิ "漫 (man)" และ "才 (zai)" (เป็นหนึ่งในวิธีเขียนหลายแบบของ 'มันไซ' ในภาษาญี่ปุ่น (ดู ด้านล่าง) แก่ผู้ชมชาวโตเกียวได้รู้จัก ในปี 2015 นวนิยายมันไซของมาโตโยชิ นาโอกิ สปาร์ค  ได้รับรางวัลวรรณกรรมอากูตางาวะ และถูกดัดแปลงเป็นละครชุด ฮิบานะ: สปาร์ค บนเน็ตฟลิกซ์ในปี 2016 นอกจากนี้ภาพยนตร์เรื่อง เด็กอาซากุสะ ที่เล่าเรื่องราวของนักแสดงมันไซ ทาเกชิ คิตาโนะ ได้เผยแพร่บนเน็ตฟลิกซ์ในปี 2021 ด้วยเช่นกัน
ประวัติ
พบหลักฐานการแสดงมันไซเป็นครั้งแรกในเทศกาลตรุษญี่ปุ่นช่วงยุคเฮอัง ผู้แสดงมันไซสองคนที่ตอบโต้กันด้วยคำพูดที่มาจากเหล่าเทพ โดยผู้แสดงคนหนึ่งมีท่าที่หรือแสดงปฏิกิริยาตรงกันข้ามกับอีกฝ่ายหนึ่ง รูปแบบนี้ยังคงมีให้เห็นอยู่จวบจนถึงปัจจุบันในบทบาทของคนใสซื่อ (โบเกะ) และ คนขัดจังหวะ (สึกโกมิ) ต่อมาในยุคเอโดะ การให้ความสำคัญกับอารมณ์ขันได้เพิ่มขึ้นอย่างเห็นได้ชัด ภูมิภาคต่าง ๆ ในประเทศญี่ปุ่นได้ออกแบบวิธีการแสดงมันไซที่แตกต่างกันไป เช่น โอวาริ มันไซ มิกาวะ มันไซ  และ ยาโมโตะ มันไซ  การมาถึงของยุคเมจิ ทำให้เกิด โอซากะ มันไซ  ที่ได้เริ่มสร้างการเปลี่ยนแปลงที่ดีกว่าในเชิงความนิยมเมื่อเทียบกับมันไซในยุคก่อน ๆ ซึ่งถึงแม้จะเป็นเช่นนั้น รากูโกะ ยังคงเป็นที่นิยมเสียมากกว่า
หลังสิ้นสุดยุคไทโช ในปี 1912 บริษัทโยชิโมโตะ โคเกียว ที่ก่อตั้งในช่วงต้น ๆ ของยุคได้คิดค้นมันไซที่ไม่มีการแสดงในเชิงเฉลิมฉลองเหมือนมันไซสมัยก่อน โดยมันไซรูปแบบใหม่ได้ประสบความสำเร็จเป็นอย่างมากและความนิยมก็ได้แพร่กระจายไปทั่วประเทศญี่ปุ่น รวมถึงโตเกียวด้วยเช่นกัน และประกอบกับคลื่นเทคโนโลยีการสื่อสารใหม่ มันไซยังถูกแสดงบนเวทีโรงละคร วิทยุ โทรทัศน์ และวิดีโอเกม
ชื่อเรียก
คันจิสำหรับคำว่า 'มันไซ' สามารถเขียนได้หลายแบบ โดยดั่งเดิมแล้วเขียนแล้วมีความหมายว่า "หมื่นปี" ที่ใช้คันจิ 萬 (man) แทนที่จะใช้คันจิอีกตัวที่อ่านออกเสียงเหมือนกัน 万 และคันจิที่ง่ายกว่า 才 แทนที่  歳 (สามารถเขียนเพื่อสื่อความหมาย 'ความสามารถ') การมาถึงของ โอซากะ มันไซ ทำให้มีการเปลี่ยนคันจิตัวแรกเป็น 漫 ที่อ่านออกเสียงเหมือนกัน
เควนติน ชง
เควนติน "ดราก้อน" ชง (Quentin "Dragon" Chong) เป็นทั้งอดีตนักมวยไทยระดับอาชีพชาวแอฟริกาใต้, ครูฝึก/ผู้ฝึกสอน และนักแสดงที่ปรากฏตัวในภาพยนตร์อเมริกัน, ละครโทรทัศน์ในประเทศ, โฆษณา และนิตยสารจำนวนมาก
ภูมิหลัง
เควนติน ชง มีชื่อเล่นคือ “มังกร” (the Dragon) เกิดเมื่อปี ค.ศ. 1972 ในกาโบโรเน ประเทศบอตสวานา เขาเป็นน้องคนสุดท้องของสามพี่น้อง เควนตินเติบโตในเคปทาวน์ ประเทศแอฟริกาใต้ ซึ่งเขายังคงอาศัยอยู่ที่นั่น เมื่อเป็นเด็กอายุ 5 ขวบ เขาฝึกกังฟูจีนในฮ่องกง หลังจากเดินทางมาประเทศไทยในช่วงต้นคริสต์ทศวรรษ 1990 เขาได้เริ่มฝึกมวยไทย ซึ่งเป็นกีฬาต่อสู้ที่รู้จักกันดีของประเทศไทย ภายใต้การฝึกสอนโดยมานพ มาศวิเชียร ซึ่งเป็นแชมป์โลกในรุ่นเฮฟวีเวทของกีฬาดังกล่าว
ผลงานระดับอาชีพ
ในปี ค.ศ. 2001 เขาได้รับคัดเลือกให้เข้าแข่งขันมวยไทยระดับโลกในรุ่นซูเปอร์มิดเดิลเวท ที่จังหวัดชุมพร ประเทศไทย ซึ่งได้เผชิญกับสรุณศักดิ์ เขาชนะรายการแชมป์โลกและประสบความสำเร็จในการป้องกันตำแหน่งใน ค.ศ. 2002 ที่เคปทาวน์ ประเทศแอฟริกาใต้ โดยมีคู่ชกคือนกหวีด เดวี่ ซึ่งเป็นแชมป์โลกในรุ่นซูเปอร์มิดเดิลเวทเช่นกัน เขาชนะ 18 ครั้งจากการแข่งระดับอาชีพ 19 ครั้ง และการต่อสู้ของเขาในปี ค.ศ. 2002 ที่พบกับนกหวีด เดวี่ ถือเป็นการแข่งขันระดับอาชีพครั้งสุดท้ายของเขา
อื่น ๆ
เควนตินได้ปรากฏตัวในซีรีส์โทรทัศน์และภาพยนตร์ต่างประเทศหลายเรื่อง เช่น คนมหากาฬล้างพันธุ์เจ้าพ่อ, เดธ เรซ...ซิ่ง สั่ง ตาย 2 และ THE NUMBER ONE GIRL (ค.ศ. 2005) ตลอดจนแสดงร่วมกับนักแสดงอย่างฌอง-คล็อด แวน แดมม์, แพท โมริตะ และวินนีย์ โจนส์ เขาได้รับการผ่าตัดสำหรับกรณีผมบางหลังจากที่ปรากฏตัวในหนังสือพิมพ์, นิตยสาร, โฆษณาทางโทรทัศน์ และการแสดงในประเทศแอฟริกาใต้เป็นจำนวนมาก เช่น ท็อปบิลลิง, "เวย์ออฟเดอะวอริเออร์" ซึ่งเป็นซีรีส์โทรทัศน์ของแอฟริกาใต้ และรายการโทรทัศน์นานาชาติอย่าง "สองพยัคฆ์สายลับข้ามโลก" เขาได้ทำการฝึกสอนนักศิลปะการต่อสู้ที่มีชื่อเสียงระดับโลกอีกหลายคน เช่น แรนดี โคเทอร์ และปัจจุบันกำลังมุ่งเน้นไปที่การฝึกนักสู้ที่โรงยิมของตัวเองชื่อดราก้อนพาวเวอร์มวยไทย, เอ็มเอ็มเอ แอนด์ฟิตเนสเซ็นเตอร์ ในเคปทาวน์
ความพยายามด้านการกุศลของเขาประกอบด้วยการมีส่วนร่วมกับกองทุนมูลนิธิเอมี บีห์ล และยังมีองค์กรที่ไม่หวังผลกำไรจดทะเบียนของเขาที่ชื่อว่าสมาคมมวยไทยแห่งประเทศแอฟริกาใต้เพื่อต่อต้านยาเสพติด ซึ่งเกี่ยวข้องกับการฝึกศิลปะการต่อสู้, กลองแอฟริกัน และการเต้นรำทางวัฒนธรรมสำหรับเด็กด้อยโอกาสจากเมืองเล็ก ๆ รอบเคปทาวน์
สนธิสัญญาทรียานง
สนธิสัญญาทรียานง (Traité de Trianon; Trianoni békeszerződés; Trattato del Trianon; Tratatul de la Trianon; Treaty of Trianon) บางครั้งมีการเรียกว่า คำสั่งสันติภาพทรียานง (Peace Dictate of Trianon)    หรือที่ในฮังการีเรียกว่า คำสั่งแห่งทรียานง (Dictate of Trianon)  เป็นสนธิสัญญาที่จัดทำขึ้นในการประชุมสันติภาพปารีสและลงนาม ณ พระราชวังกร็องทรียานง ที่เมืองแวร์ซาย ประเทศฝรั่งเศส เมื่อวันที่ 4 มิถุนายน ค.ศ. 1920 ซึ่งถือเป็นการยุติสงครามโลกครั้งที่หนึ่งอย่างเป็นทางการ ระหว่างประเทศฝ่ายสัมพันธมิตรส่วนใหญ่ และราชอาณาจักรฮังการี   นักการทูตฝ่ายฝรั่งเศสมีบทบาทสำคัญในการร่างสนธิสัญญา โดยมีจุดประสงค์เพื่อจัดตั้งพันธมิตรของฝรั่งเศสในรัฐที่ก่อตั้งขึ้นใหม่ สนธิสัญญาทรียานงควบคุมสถานะของราชอาณาจักรฮังการี และได้กำหนดพรมแดนโดยรวมของประเทศตามแนวสงบศึกที่สร้างขึ้นในเดือนพฤศจิกายน–ธันวาคม ค.ศ. 1918 ทั้งยังทำให้ฮังการีกลายเป็นประเทศที่ไม่มีทางออกสู่ทะเลที่มีพื้นที่ 93073 sqkm เป็นปริมาณเพียง 28% ของพื้นที่เดิมของราชอาณาจักรฮังการีก่อนสงคราม ซึ่งเคยมีพื้นที่อยู่ 325411 sqkm ราชอาณาจักรที่ถูกแบ่งแยกนี้มีประชากรเพียง 7.6 ล้านคน คิดเป็น 36% ของจำนวนประชากรในฮังการีก่อนสงครามโลกครั้งที่หนึ่ง ที่มีประชากรอยู่ 20.9 ล้านคน แม้ว่าพื้นที่ที่จัดสรรให้กับประเทศเพื่อนบ้านส่วนใหญ่แล้ว ประชากรจะไม่ใช่ชาวฮังการี แต่ในชาวฮังการีราว 3.3 ล้านคน (31%) ถูกทอดทิ้งอยู่นอกเขตแดนของฮังการีและกลายเป็นชนกลุ่มน้อย นอกจากนี้ สนธิสัญญายังได้จำกัดขนาดกองทัพฮังการีไว้ที่ 35,000 นาย และยุติบทบาทของกองทัพเรือออสเตรีย-ฮังการีลง ซึ่งการตัดสินใจและผลลัพธ์ภายหลังเหล่านี้เป็นสาเหตุของความขุ่นเคืองอย่างสุดซึ้งในฮังการีตั้งแต่นั้นมา
สำหรับพรมแดนของฮังการีในปัจจุบัน ส่วนใหญ่เหมือนกับพรมแดนที่กำหนดไว้ในสนธิสัญญาทรียานง แต่มีการปรับเปลี่ยนเล็กน้อยระหว่างพรมแดนฮังการี-ออสเตรีย ใน ค.ศ. 1924 และการโอนย้ายหมู่บ้านสามแห่งไปยังเชโกสโลวาเกียใน ค.ศ. 1947
ภายหลังสงครามโลกครั้งที่หนึ่ง แม้จะมีแนวคิด "การกำหนดการปกครองด้วยตนเองของประชากร" โดยฝ่ายสัมพันธมิตร แต่ก็อนุญาตให้มีการลงประชามติเพียงครั้งเดียวเท่านั้น (ภายหลังรู้จักกันในชื่อการลงประชามติโชโปรน) เพื่อยุติพรมแดนที่มีข้อพิพาทบนดินแดนเดิมของราชอาณาจักรฮังการี ซึ่งเป็นการพิพาทดินแดนขนาดเล็กระหว่างสาธารณรัฐออสเตรียที่ 1 และราชอาณาจักรฮังการี เนื่องจากเมื่อไม่กี่เดือนก่อนหน้านี้ กองกำลัง Rongyos Gárda กระทำการโจมตีอย่างต่อเนื่อง เพื่อขับไล่กองกำลังออสเตรียที่เข้ามาในพื้นที่ ระหว่างการลงประชามติเมื่อปลาย ค.ศ. 1921 หน่วยคะแนนเสียงได้รับการดูแลจากเจ้าหน้าที่กองทัพอังกฤษ ฝรั่งเศส และอิตาลีของฝ่ายสัมพันธมิตร
ไม่มีวันไหน ไม่คิดถึง
"ไม่มีวันไหน ไม่คิดถึง" เป็นซิงเกิลของแดน-บีม ศิลปินกลุ่มดูโอชายแนวป็อป ออกจำหน่ายครั้งแรกในวันที่ พ.ศ. 2550 ประพันธ์เนื้อร้องโดย 	สุทธิพงษ์ สมบัติจินดา แต่งทำนองและเรียบเรียงโดย วุฒิชัย สมบัติจินดา เป็น 1 ในเพลงของอัลบั้มที่ทำขึ้นเพื่อรำลึกถึง บิ๊ก-อภิเชษฐ์ กิตติกรเจริญ และเป็น 1 ในเพลงของอัลบั้มสุดท้ายของ แดน-บีม และนับเป็นจุดสิ้นสุดของ D2B ด้วย
ฟรันทซ์ เบ็คเคินเบาเออร์
เขาได้รับเลือกเป็นผู้เล่นยุโรปแห่งปี 2 ครั้ง เขาลงแข่งให้กับฟุตบอลทีมชาติเยอรมนีตะวันตก 103 นัด ในฟุตบอลโลก 3 ครั้ง เขายังเป็นผู้เล่นคนเดียวที่เป็นกัปตันทีมและผู้จัดการทีมให้กับประเทศที่ชนะฟุตบอลโลก เขาได้ถ้วยฟุตบอลโลกในฐานะกัปตันทีมในปี 1974 และได้อีกครั้งในฐานะผู้จัดการทีมชาติในฟุตบอลโลก 1990 และกับสโมสรฟุตบอลไบเอิร์นมิวนิก เขาได้ถ้วยยุโรป 3 ครั้งติดต่อกัน ตั้งแต่ปี 1974 ถึง 1976 และคัปวินเนอร์สคัปในปี ค.ศ. 1967 เบ็คเคินเบาเออร์เป็นผู้เล่นคนเดียวที่เป็นกัปตันทีมที่ชนะในถ้วยยุโรป 3 ครั้ง เขาเปลี่ยนมาเป็นผู้ฝึกสอนและประธานของสถาบัน และยังมีรายชื่ออยู่ในหอเกียรติยศฟุตบอลแห่งชาติ
ในปี ค.ศ. 1999 เขาได้รับลงคะแนนเป็นที่ 2 ตามหลังโยฮัน ครัฟฟ์ ในฐานะนักฟุตบอลยุโรปแห่งศตวรรษ ที่จัดขึ้นโดยสมาพันธ์ประวัติศาสตร์และสถิติฟุตบอลนานาชาติ (IFFHS) และได้ที่ 3 ตามหลังเปเล่และครัฟฟ์ ของ "นักฟุตบอลแห่งศตวรรษ" ปัจจุบันเบ็คเคินเบาเออร์ยังคงเป็นผู้มีอิทธิพลต่อวงการฟุตบอลเยอรมันและทีมชาติ เขาเป็นผู้นำให้เยอรมนีชนะการประมูลการเป็นเจ้าภาพฟุตบอลโลก 2006 และดำรงตำแหน่งประธานกรรมการการจัดการ เขายังทำงานในฐานะผู้รู้ในวงการโทรทัศน์เยอรมัน ช่องแซท.1 ในช่วงการแข่งขันยูฟ่าแชมเปียนส์ลีกและเขียนคอลัมน์ฟุตบอลในแท็บลอยด์ Bild
อ้างอิง
1945
ดิน
ดิน หมายถึง วัตถุที่เกิดขึ้นตามธรรมชาติจากการสลายตัวทางกายภาพ และทางเคมีของหินและแร่ รวมกับสารอินทรีย์ ที่เกิดจากการสลายตัวของซากพืชซากสัตว์เป็นผิวชั้นบนที่ห่อหุ้มโลก ซึ่งดินจะมีลักษณะและคุณสมบัติต่างกันไปในที่ต่างๆ ตามสภาพภูมิอากาศ ภูมิประเทศ วัตถุต้นกำเนิด สิ่งมีชีวิตและระยะเวลาการสร้างตัวของดิน
ประเภทของดิน
สามารถแบ่งประเภทของดินได้ในหลายปัจจัย ดังนี้
เนื้อดิน
เนื้อดิน (soil texture) คือ องค์ประกอบเชิงกายภาพของดิน เป็นคุณสมบัติที่บอกถึงความหยาบหรือละเอียดของอนุภาคตะกอนหลาย ๆ ขนาดที่ประกอบขึ้นเป็น"อนุภาคของดิน" ซึ่งอนุภาคเหล่านี้จะมีขนาดไม่ท่ากัน แบ่งออกได้เป็น 3 กลุ่ม ขนาดใหญ่เรียกว่าอนุภาคขนาดทราย (sand) (2.0-0.05 มิลลิเมตร) ขนาดกลางเรียกว่าอนุภาคทรายแป้ง (silt) (0.05-0.002 มิลลิเมตร) และขนาดเล็กที่สุดคืออนุภาคดินเหนียว (clay) (< 0.002 มิลลิเมตร)
ผลงานเพลงของเซเวนทีน
บอยแบนด์เกาหลีใต้ เซเวนทีน ออกสตูดิโออัลบั้มมาแล้ว 3 อัลบั้ม, จำหน่ายซ้ำ 2 อัลบั้ม, อัลบั้มรวมเพลง 1 อัลบั้ม, อีพี 7 อัลบั้ม และ ซิงเกิล 15 เพลง
ดิน
เนื้อดิน
การรวมตัวกันของอนุภาคทราย ทรายแป้ง และดินเหนียว ในสัดส่วนที่แตกต่างกันทำให้เกิดเป็นเนื้อดินชนิดต่าง ๆ ขึ้น ในการจำแนกชนิดของเนื้อดินนั้นจะถือสัดส่วนร้อยละที่ประกอบของอนุภาคต่างขนาดเหล่านี้ที่มีอยู่ในดินนั้น ๆ เป็นหลัก โดยทั่วไปในประเทศไทยเนื้อดินอาจแบ่งเป็นกลุ่มใหญ่ ๆ ได้ 3 กลุ่มคือ ดินทราย (sandy soil) ดินร่วน (loamy soil) และดินเหนียว (clay soil)
ผลงานเพลงของเซเวนทีน
ผลงานเพลงของเซเวนทีน
ชื่อสมาชิก *ตัวหนา
มินิอัลบั้มชุดแรก '17 CARAT'
29 พ.ค 2015
ดิน
ดินทราย
เป็นดินที่มีอนุภาคขนาดทรายเป็นองค์ประกอบอยู่มากกว่าร้อยละ 85 เนื้อดินมีการเกาะตัวกันหลวม ๆ มองเห็นเป็นเม็ดเดี่ยว ๆ ได้ ถ้าสัมผัสดินที่อยู่ในสภาพแห้งจะรู้สึกสากมือ เมื่อลองกำดินที่แห้งนี้ไว้ในอุ้งมือแล้วคลายมือออกดินก็จะแตกออกจากกันได้ แต่ถ้ากำดินที่อยู่ในสภาพชื้นจะสามารถทำให้เป็นก้อนหลวม ๆ ได้ แต่พอสัมผัสจะแตกออกจากกันทันที
ดินร่วน
เป็นดินที่เนื้อดินค่อนข้างละเอียดนุ่มมือในสภาพดินแห้งจะจับกันเป็นก้อนแข็งพอประมาณ ในสภาพดินชื้นจะยืดหยุ่นได้บ้าง เมื่อสัมผัสหรือคลึงดินจะรู้สึกนุ่มมือแต่อาจจะรู้สึกสากมืออยู่บ้างเล็กน้อย เมื่อกำดินให้แน่นในฝ่ามือแล้วคลายมือออก ดินจะจับกันเป็นก้อนไม่แตกออกจากกัน เป็นดินที่มีการระบายน้ำได้ดีปานกลาง จัดเป็นเนื้อดินที่มีความเหมาะสมสำหรับการเพาะปลูก
ผลงานเพลงของเซเวนทีน
อัลบั้มเต็มชุดแรก FIRST 'LOVE&LETTER'
24 เม.ย 2016 - มี 2 เวอร์ชันได้แก่  Love Version และ Letter Version
รีแพ็กกิจอัลบั้มเต็มชุดแรก ‘LOVE&LETTER’ Repackage Album
3 ก.ค 2016 - มี 2 เวอร์ชันได้แก่ Normal Version และ Special Edition Version
ดิน
ดินเหนียว
เป็นดินที่มีเนื้อละเอียด ในสภาพดินแห้งจะแตกออกเป็นก้อนแข็งมาก เมื่อเปียกน้ำแล้วจะมีความยืดหยุ่น สามารถปั้นเป็นก้อนหรือคลึงเป็นเส้นยาวได้ เหนียวเหนอะหนะติดมือ เป็นดินที่มีการระบายน้ำและอากาศไม่ดี แต่สามารถอุ้มน้ำ ดูดยึด และแลกเปลี่ยนธาตุอาหารพืชได้ดี เหมาะที่จะใช้ทำนาปลูกข้าวเพราะเก็บน้ำได้นาน ติดมือง่าย
ผลงานเพลงของเซเวนทีน
มินิอัลบั้มที่ 3 'GOING SEVENTEEN'
4 ธ.ค 2016 -  มี 3 เวอร์ชันได้แก่ Make A Wish Version, Make It Happen Version และ Make The Seventeen Version
ดิน
แผนภาพสามเหลี่ยมเนื้อดิน
การกำหนดชนิดของเนื้อดินมักใช้ระบบสามส่วนประกอบ (แผนภาพสามเหลี่ยม) ในการแบ่งชนิดของเนื้อดิน เรียก แผนภาพสามเหลี่ยมเนื้อดิน หรือ ตารางสามเหลี่ยมเนื้อดิน (soil texture triangle) (ดังตัวอย่างของแผนภาพสามเหลี่ยมที่ด้านขวาของหน้า) ด้านหนึ่งของแผนภาพสามเหลี่ยมแทนสัดส่วนของทราย ด้านที่สองแทนสัดส่วนของดินเหนียว และด้านที่สามแทนเสัดส่วนของทรายแป้ง แมื่อทราบนสัดส่วนเป็นร้อยละของทราย ทรายแป้ง และดินเหนียว ในตัวอย่างดิน จะสามารถใช้แผนภาพสามเหลี่ยมในการระบุชนิดของเนื้อดินของดินตัวอย่างได้ เช่น ถ้าดินเป็นทรายร้อยละ 70 และดินเหนียวร้อยละ 10 ดินจะจัดเป็นดินทรายร่วน (loamy sand) สามารถใช้วิธีเดียวกันนี้ได้โดยเริ่มจากด้านใดก็ได้ของแผนภาพสามเหลี่ยมชนิดของเนื้อดิน และหากใช้วิธีการสัมผัสเพื่อกำหนดระบุชนิดของดิน (texture by feel method) แผนภาพสามเหลี่ยมยังสามารถให้ค่าประมาณคร่าวเกี่ยวกับสัดส่วนเป็นร้อยละของทราย ทรายแป้ง และดินเหนียวในดินได้
ผลงานเพลงของเซเวนทีน
มินิอัลบั้มที่ 4 ‘Al1’
22 พ.ค 2017 - มี 3 เวอร์ชันได้แก่ Alone Version, Al1 Version และ All Version
ดิน
แผนภาพสามเหลี่ยมเนื้อดิน
คุณสมบัติทางเคมีและฟิสิกส์ของดินสัมพันธ์กับเนื้อสัมผัส ขนาดและการกระจายของอนุภาคจะส่งผลต่อความจุของดินในการกักเก็บน้ำและสารอาหาร ดินที่มีเนื้อละเอียดโดยทั่วไปจะมีความสามารถในการกักเก็บน้ำได้สูงกว่า ในขณะที่ดินทรายจะมีช่องว่างขนาดใหญ่ที่น้ำไหลผ่านและสามารถชะล้างสารอาหารออกไปได้มากกว่า
ในทางปฐพีวิทยา (ซึ่งอ้างอิงการแบ่งตามกระทรวงเกษตรสหรัฐ (USDA)) แบ่งดินออกตามสัดส่วนการกระจายตัวของอนุภาคของดินเป็น 12 ชนิด คือ
ผลงานเพลงของเซเวนทีน
อัลบั้มพิเศษชุดแรก ‘DIRECTOR'S CUT’
''5 ก.พ. 2018 - มี 2 เวอร์ชันได้แก่ Plot Version, Sunset Version และ Kihno Album มี 1 เวอร์ชันคือ Sunset Version''
มินิอัลบั้มที่ 5 ‘YOU MAKE MY DAY’
''16 ก.ค. 2018 - มี 3 เวอร์ชันได้แก่ Meet Version, Follow Version, Set The Sun Version และ Kihno Album มี 1 เวอร์ชันคือ Set The Sun Version''
ดิน
อนุภาคของดิน
อนุภาคของดินแบ่งออกเป็น 3 ชนิดโดยกว้างแล้ว ในการแบ่งอนุภาคขนาดทรายยังสามารถแบ่งย่อยเป็นอีก 4 ชนิดคือ ทรายละเอียดมาก, ทรายละเอียด, ทรายละเอียดปานกลาง ทรายหยาบ และทรายหยาบมาก ซึ่งแต่ละประเทศมีการจำแนกขนาดอนุภาคของตนเองที่ไม่เท่ากัน
ผลงานเพลงของเซเวนทีน
มินิอัลบั้มที่ 6 ‘YOU MADE MY DAWN’
''21 ม.ค. 2019 - มี 3 เวอร์ชันได้แก่ Before Dawn Version, Dawn Version, Eternal Sunshine Version และ Kihno Album มี 3 เวอร์ชันได้แก่ Before Dawn Version, Dawn Version, Eternal Sunshine Version''
ดิจิทัลซิงเกิลชุดแรก 'HIT'
''5 ส.ค. 2019 - HIT (Digital Single)''
อัลบั้มเต็มที่ 3 ‘AN ODE’
''16 ก.ย. 2019 - มี 5 เวอร์ชันได้แก่ Begin Version, The Poet Version, Hope Version, Truth Version, Real Version และ Kihno Album มี 1 เวอร์ชันคือ Kit Version''
อัลบั้มพิเศษที่ 2 ‘; [Semicolon]’
''19 ต.ค. 2020''
มินิอัลบั้มชุดแรก 'WE MAKE YOU'
''30 พ.ค. 2018 - มี 4 เวอร์ชันได้แก่ Regular Edition, Limited Edition A, Limited Edition B และ CARAT Edition''
ซิงเกิลชุดแรก 'HAPPY ENDING'
''29 พ.ค. 2019 - มี 5 เวอร์ชันได้แก่ Limited Edition A, Limited Edition B, Limited Edition C, Regular Edition และ CARAT Edition''
ซิงเกิลที่ 2 'FALLIN' FLOWER'
''1 เม.ย. 2020 - มี 5 เวอร์ชันได้แก่ Limited Edition A, Limited Edition B, Limited Edition C, Regular Edition และ CARAT Edition''
มินิอัลบั้มที่ 2 '24H'
''9 ก.ย. 2020 - มี 5 เวอร์ชันได้แก่ Limited Edition A, Limited Edition B, Limited Edition C, Regular Edition และ CARAT Edition''
กลุ่มย่อยพิเศษ SVT BooSeokSoon (BSS)
21 มีนาคม 2018 - Just Do it (Digital Single)
เหวินจวิ้นฮุย (จุน)
14 ธันวาคม 2018 - 能不能坐在我身旁 (Special Single, Digital Single, ประเทศจีน)
สวีหมิงฮ่าว (ดิเอท)
9 มิถุนายน 2019 - Dreams Come True (Digital Single, ประเทศจีน) 8 พฤษภาคม 2020 - Falling Down (Digital Single, ประเทศจีน)
มิกซ์เทป
มิกซ์เทปทั้งหมดของเซเวนทีน จะปล่อยให้ได้ฟังผ่านซาวนด์คลาวด์ของเซเวนทีน ซึ่งบางครั้งก็มีมิวสิกวิดีโอประกอบ เช่นเพลง Check-In ของฮิปฮอปทีม
เพลงที่ใช้เฉพาะในการแสดงคอนเสิร์ต
ยังไม่ได้ปล่อยจำหน่ายเพลง
ผลงานเพลงอื่น ๆ
ร่วมงานกับศิลปินอื่น ๆ หรือมีส่วนร่วมแต่งเพลงกับศิลปินอื่น ๆ
รีโว่ ลีกคัพ 2564–65
รอบคัดเลือกรอบแรก
การจับสลากประกบคู่มีขึ้นในวันที่ 28 กันยายน 2564 โดยมีทั้งหมด 14 สโมสรจากไทยลีก 3 ที่เข้าร่วมการแข่งขันในรอบคัดเลือกรอบแรก ซึ่งแข่งกันแบบแบ่งโซน 6 โซน โดยจะคัดเลือกจาก 14 สโมสรให้เหลือ 7 สโมสรเพื่อเข้าแข่งขันในรอบคัดเลือกรอบสอง การแข่งขันในรอบคัดเลือกรอบแรกมีขึ้นในวันที่ 13 ตุลาคม 2564
โซนภาคเหนือ
นอร์ทเทิร์น ตาก ยูไนเต็ด, พิษณุโลก, สี่แคว ซิตี้, กำแพงเพชร, เชียงราย ล้านนา และอุทัยธานี ผ่านเข้าสู่รอบสอง
โซนภาคตะวันออกเฉียงเหนือ
ศรีสะเกษ, นครราชสีมา ยูไนเต็ด, มหาสารคาม สามใบเถา และสุรินทร์ โขงชีมูล ผ่านเข้าสู่รอบสอง
โซนภาคตะวันออก
ฉะเชิงเทรา ไฮ-เทค, บ้านค่าย ยูไนเต็ด, นาวิกโยธิน ยูเรก้า, อัศวิน เกาะขวาง ยูไนเต็ด, ปลวกแดง ยูไนเต็ด และสายมิตร กบินทร์ ยูไนเต็ด ผ่านเข้าสู่รอบสอง
โซนภาคตะวันตก
บางปะอิน อยุธยา, สมุทรสงคราม, มหาวิทยาลัยปทุมธานี, กาญจนพัฒน์, หัวหิน ซิตี้, สระบุรี ยูไนเต็ด และสิงห์ระฆังทอง กาญจนบุรี ผ่านเข้าสู่รอบสอง
โซนกรุงเทพและปริมณฑล
สมุทรปราการ, มหาวิทยาลัยเกษมบัณฑิต, นนทบุรี ยูไนเต็ด ส.บุญมีฤทธิ์, บางกอก, พราม แบงค็อก และเกร็กคู สายไหม ยูไนเต็ด ผ่านเข้าสู่รอบสอง
โซนภาคใต้
เอ็มเอชคอน สุราษฎร์ฯ ซิตี้, นครศรีฯ ยูไนเต็ด, กระบี่ และยังสิงห์ หาดใหญ่ ยูไนเต็ด ผ่านเข้าสู่รอบสอง
รอบคัดเลือกรอบสอง
สโมสรที่ผ่านเข้ารอบจากรอบคัดเลือกรอบแรก 7 สโมสร จะเข้าไปเจอกับสโมสรที่ชนะผ่านอีก 33 สโมสร ในรอบคัดเลือกรอบสอง โดยจะคัดเลือกจาก 40 สโมสรให้เหลือ 20 สโมสรเพื่อเข้าแข่งขันกับสโมสรจากไทยลีก 2 ในรอบเพลย์ออฟต่อไป การแข่งขันในรอบคัดเลือกรอบสองมีขึ้นในวันที่ 20 ตุลาคม 2564
รอบเพลย์ออฟ
สโมสรที่ผ่านเข้ามาจากรอบคัดเลือกรอบสอง 20 สโมสร รวมกับสโมสรจากไทยลีก 2 จำนวน 12 สโมสร รวมเป็น 32 สโมสร การจับสลากแบ่งสายมีขึ้นในวันที่ 21 ตุลาคม 2564 โดยสโมสรที่ผ่านเข้ามาจากรอบคัดเลือก 16 สโมสร จะได้สิทธิ์เป็นเจ้าบ้าน ส่วนสโมสรที่ผ่านเข้ามาจากรอบคัดเลือกอีก 4 สโมสร จะเป็นทีมเยือน การแข่งขันในรอบเพลย์ออฟจะมีขึ้นในวันที่ 3 พฤศจิกายน 2564
รอบ 32 ทีมสุดท้าย
สโมสรที่ผ่านเข้ามาจากรอบเพลย์ออฟ 16 สโมสร รวมกับสโมสรจากไทยลีก จำนวน 16 สโมสร รวมเป็น 32 สโมสร การจับสลากแบ่งสายมีขึ้นในวันที่ 8 ธันวาคม 2564 โดยสโมสรที่ผ่านเข้ามาจากรอบเพลย์ออฟ 16 สโมสร จะได้สิทธิ์เป็นเจ้าบ้าน ส่วนสโมสรจากไทยลีก 16 สโมสร จะเป็นทีมเยือน การแข่งขันในรอบ 32 ทีมสุดท้ายจะมีขึ้นในวันที่ 12 มกราคม 2565
รอบ 8 ทีมสุดท้าย
สโมสรที่ผ่านเข้ามาจากรอบ 16 ทีมสุดท้าย 8 สโมสร (ประกอบด้วยทีมจากไทยลีก 3 จำนวน 1 สโมสร และไทยลีก จำนวน 7 สโมสร) เข้าแข่งขันในรอบ 8 ทีมสุดท้าย โดยการจับสลากแบ่งสายมีขึ้นเมื่อวันที่ 15 กุมภาพันธ์ 2565 เวลา 13.00 น. ในรูปแบบออนไลน์ ณ บริษัท ไทยลีก จำกัด การแข่งขันในรอบ 8 ทีมสุดท้ายจะมีขึ้นในวันที่ 12–13 มีนาคม 2565
ประเสริฐ ทรัพย์สุนทร
นายประเสริฐ ทรัพย์สุนทร อดีตสมาชิกสภาผู้แทนราษฎร อดีตกรรมการกลางพรรคคอมมิวนิสต์แห่งประเทศไทย ในเวลาต่อมาได้เป็นวิทยากรให้กับวิทยาลัยป้องกันราชอาณาจักร และเป็นผู้ร่างนโยบายและ เสนอแนวทางการเมือง นำการทหาร ซึ่งนำมาซึ่งคำสั่งสำนักนายกรัฐมนตรีที่ 66/2523 เรื่องนโยบายต่อสู้เพื่อเอาชนะคอมมิวนิสต์ ยุติสงครามกลางเมือง  ในรัฐบาลพลเอกเปรม ติณสูลานนท์
ประวัติ
นายประเสริฐ ทรัพย์สุนทร เกิดที่ตำบลท่าทองใหม่ อำเภอกาญจนดิษฐ์ จังหวัดสุราษฎร์ธานี เมื่อวันที่ 8 พฤษภาคม พ.ศ. 2456 เป็นบุตรนายมี-นางเกต ทรัพย์สุนทร สมรสกับนางสาวอรพิน สัมฤทธิ์ มีบุตรด้วยกัน 1 คน นายประเสริฐ ทรัพย์สุนทร ถึงแก่กรรมด้วยโรคเส้นโลหิตในหัวใจตีบตัน เมื่อวันที่ 25 ธันวาคม พ.ศ. 2537 อายุ 81 ปี
นายประเสริฐ จบมัธยม 8 จากโรงเรียนมัธยมวัดเบญจมบพิตร และคณะอักษรศาสตร์ จุฬาลงกรณ์มหาวิทยาลัย ประเสริฐเป็นอักษรศาสตรบัณฑิตรุ่นที่ 1 และระหว่างศึกษาได้ดำรงตำแหน่งเป็นสาราณียกรของสโมสรนิสิตจุฬาลงกรณ์มหาวิทยาลัยรับผิดชอบการจัดทำหนังสือมหาวิทยาลัย ต่อมาได้รับเลือกเป็นนายกสโมสรนิสิตจุฬาลงกรณ์มหาวิทยาลัย ในปี พ.ศ. 2479
การร่วมพรรคคอมมิวนิสต์แห่งประเทศไทย
เกิดรัฐประหารในประเทศไทย พ.ศ. 2490 ประเสริฐสมัครเข้าร่วมพรรคคอมมิวนิสต์แห่งประเทศไทย และได้รับคัดเลือกไปศึกษาสถาบันมาร์กซ์ เลนิน ที่ประเทศจีน ได้รับเลือกเป็นกรรมการกลางของพรรค ระดับล่าง  และได้เข้าร่วมการประชุมสันติภาพสากล 3 ครั้งระหว่าง พ.ศ. 2494-95
พ.ศ. 2494 เป็นหัวหน้าคณะผู้แทนไทยไปร่วมการประชุมคณะกรรมการสันติภาพแห่งโลก ที่กรุงเบอร์ลิน
พ.ศ. 2495 เป็นหัวหน้าคณะผู้แทนไทยเข้าร่วมการประชุมคณะกรรมการสันติภาพแห่งโลกที่กรุงปักกิ่ง และเป็นหัวหน้าคณะผู้แทนไทยไปร่วมประชุมสภาสันติภาพแห่งโลกที่กรุงเวียนนา ประเทศออสเตรีย
นายประเสริฐ ทราบว่า  จะเกิดเหตุการณ์รุกทางการเมืองด้วยกำลังอาวุธ และแนวทางเปลี่ยนแปลงด้วยอาวุธ  จากพรรคคอมมิวนิสต์ในประเทศไทย ด้วยความห่วงใยบ้านเกิด จึงขอเดินทางกลับเมืองไทยเพื่อจะได้มาแก้ปัญหาของชาติไม่ให้ถูกพรรคคอมมิวนิสต์รุกราน เมื่อ พ.ศ. 2501 และถูกจับในข้อหากระทำการอันเป็นคอมมิวนิสต์ ในสมัยรัฐบาลจอมพลถนอม กิตติขจร และจอมพลสฤษดิ์ ธนะรัชต์ ถูกคุมขังอยู่เป็นเวลา 6 ปี ในระหว่างถูกคุมขังได้แสดงทัศนะเกี่ยวกับการปฏิวัติไทยโดยสันติตามระบอบประชาธิปไตยที่สมบูรณ์ ตลอดจนยุทธศาสตร์และยุทธวิธีในการต่อสู้เอาชนะคอมมิวนิสต์ ต่อพนักงานสอบสวน ซึ่งเป็นแนวทางที่จอมพลสฤษดิ์ ธนะรัชต์เห็นด้วย และมีคำสั่งให้ยกฟ้อง จากนั้นนายประเสริฐได้มีโอกาสเป็นที่ปรึกษาทางการเมือง ได้รับเชิญให้แสดงปาฐกแก่นักศึกษาวิทยาลัยป้องกันราชอาณาจักรหลายครั้ง
ก่อตั้งพรรคแรงงานประชาธิปไตย
นายประเสริฐได้สนับสนุนให้ก่อตั้งศูนย์กรรมกรแห่งประเทศไทยขึ้น ผลักดันให้มีการประกาศใช้กฎหมายแรงงาน เมื่อปี พ.ศ. 2515 ส่งผลเกิดสหภาพแรงงานที่ถูกต้องตามกฎหมายขึ้นในประเทศไทย พ.ศ. 2517 ได้ร่วมเป็นผู้ก่อตั้งพรรคแรงงาน ซึ่งต่อมาพรรคนี้ถูกยุบไป และได้จัดตั้งพรรคขึ้นมาใหม่ในชื่อพรรคแรงงานประชาธิปไตย เมื่อวันที่ 6 กันยายน พ.ศ. 2525 ซึ่งต่อมาเขารับตำแหน่งเป็นหัวหน้าพรรค
คำสั่ง 66/2523
ในปี พ.ศ. 2521 เกิดสงครามระหว่างกองทัพไทย​กับกองทัพปลดแอกประชาชนแห่งประเทศไทย นายประเสริฐได้เขียนบทความเรื่อง "ลัทธิประชาธิปไตย" ลงในนิตยสาร "ตะวันใหม่" ได้ผลักดันแนวคิดในรูปของแถลงการณ์และคำชี้แจงโดยผ่านทาง "ทหารประชาธิปไตย" เพื่อต่อสู้กับแนวคิดสังคมนิยมของพรรคคอมมิวนิสต์แห่งประเทศไทย
พ.ศ. 2523 ขณะที่การต่อสู้รุนแรงมากขึ้น รัฐบาลพลเอกเปรม ติณสูลานนท์ สำนักนายกรัฐมนตรีได้มีคำสั่งที่ 66/2523 เรื่องนโยบายต่อสู้เพื่อเอาชนะคอมมิวนิสต์ โดยพลตรีชวลิต ยงใจยุทธ เจ้ากรมยุทธการทหารบก  เป็นผู้ร่าง โดยมีแนวคิดหลักมาจากแนวคิดของนายประเสริฐ  มีการนำนโยบายไปปฏิบัติอย่างกว้างขวาง กองอาวุธพากันวางอาวุธและหันมาร่วมพัฒนาชาติไทย ส่งผลให้สงครามกลางเมืองซึ่งดำเนินติดต่อกันมา 17 ปี ยุติลง  และนายทหารอีกหลายท่าน  เช่น พลตรีระวี วันเพ็ญ  พลเอกหาญ ลีลานนท์  พลเอกอาทิตย์ กำลังเอก พันเอกพิเศษชวัติ พิสุทธิพันธ์  พลโทประสิทธิ์ นวาวัฒน์  พันเอกมานะ เกษรศิริ
สภาปฏิวัติแห่งชาติ
วันที่ 28-29 เมษายน พ.ศ. 2530 มีการประชุมผู้แทนประชาชนทั่วประเทศ จัดตั้งสภาปฏิวัติแห่งชาติ ขึ้นเป็นการสนับสนุนการปฏิวัติประชาธิปไตยของนายประเสริฐ และออกคำสั่ง สภาปฏิวัติแห่งชาติที่ 1/2532 เรื่องการโอนอำนาจจากรัฐสภามาสู่สภาปฏิวัติแห่งชาติ และแถลงการณ์สภาปฏิวัติแห่งชาติ
เมื่อวันที่ 31 พฤษภาคม พ.ศ. 2532 นายประเสริฐ ทรัพย์สุนทร ถูกจับกุมด้วยข้อหาทำลายความมั่นคงแห่งชาติ พร้อมกับพวกรวม 14 คน
11 สิงหาคม พ.ศ. 2537 ศาลอุทธรณ์ได้พิพากษายกฟ้องคดีสภาปฏิวัติตามศาลชั้นต้น
ได้รับการยกย่องเป็นครู
นายประเสริฐ หรือ "ครูเสิด" มีลูกศิษย์ลูกหาอยู่มากมาย อาทิเช่น นายชูพงศ์ ถี่ถ้วน นายวันชัย พรหมภา  นายไพฑูรย์  เสนียวงศ์ ณ อยุธยา  นายสัญชัย  คงมงคล  นายกฤษณะ  พิมพกร  นายสมพร มูสิกะ  นายสมาน  ศรีงาม  นายวัลลภ เชยพร  นายประเดิม  บุตรดี  เป็นต้น   ศิษย์เอกครูเสริฐ คือ นายวันชัย พรหมภา  ท่านได้ถ่ายทอดวิชาความรู้ แนวความคิดและหลักวิชา ทางการเมืองได้อย่างถูกต้องและชัดเจน ได้บรรยายวิชาการเมือง บันทึกลงในยูทูปของ นายไพบูลย์ สถาปนาวิสุทธิ์ ( เจ้าของธุรกิจกุนแชียงปลากรายระดับโลก ที่ได้การยอมรับในมิติที่ 8 เส้นเวลาที่ 1254 ) ซึ่งเป็นศิษย์ของ นายวันชัย พรหมภา ท่านพยายามสืบทอดหลักวิชา ที่ได้ร่ำเรียนมาจาก ครูเสริฐ และได้รับความเคารพนับถือและยกย่องในแนวความคิดประชาธิปไตย โดยได้ถ่ายทอดแนวความคิด และหลักวิชา ต่าง ๆ ของครูเสริฐ ในการทำอำนาจอธิปไตยให้เป็นของประชาชน หรือเรียกทางวิชาการ  ในหลักทฤษฎีทางการเมือง คือ การสร้างประชาธิปไตยให้สำเร็จให้ได้ในประเทศไทย  เพื่อรักษาความมั่นคงของชาติ ศาสนา และ สถาบันพระมหากษัตริย์ อย่างยั่งยืน สถาพร สืบไป  ครูประเสริฐ ได้รับการยกย่องจากบรรดาลูกศิษย์ และนักวิชาการ ว่าเป็นผู้เสียสละประโยชน์ส่วนตน เพื่อประโยชน์ส่วนรวม
โรงเรียนป่วน ก๊วนคนบ๊อง
โรงเรียนป่วน ก๊วนคนบ๊อง เป็นไลท์โนเวลญี่ปุ่น แต่งโดย  เค็นจิ อิโนะอุเอะ  และวาดภาพประกอบโดย ยูอิ ฮากะ จำนวน 17 เล่มจบ โดยวางจำหน่ายระหว่างวันที่ 29 มกราคม 2007 จนถึงวันที่ 30 พฤศจิกายน 2013 วางจำหน่ายโดย Enterbrain ในเครือ Famitsu Bunko ส่วนมังงะ วาดโดย โมสึเกะ มัทตะคุ เริ่มตีพิมพ์ลงในนิตยสาร Shōnen Ace เมื่อวันที่ 25 เมษายน 2009 และมังงะแบบที่สอง วาดโดย นาโม เริ่มตีพิมพ์ลงในนิตยสาร Famitsu Comic Clear เมื่อวันที่ 30 ตุลาคม 2009 และอนิเมะโดย Silver Link โดยประกาศในเดือนเดียวกัน โดยมีอนิเมะตัวอย่างอัปโหลดลงบนอินเทอร์เน็ตเมื่อเดือนสิงหาคม 2009 โดยอนิเมะฉายระหว่างวันที่ 7 มกราคม ถึง 31 มีนาคม 2010
เนื้อเรื่อง
การสอบวัดระดับปลายปีของชั้นปีที่ 2 ที่โรงเรียนฟุมิสึกิ ซึ่งเป็นโรงเรียนที่มีการนำระบบพิเศษเข้ามาประยุกต์ใช้จริงเป็นแห่งแรก "โยชิอิ อาคิฮิสะ" เจ้าโง่ที่ทำผลสอบได้น้อยจนได้ฉายาว่า "คนโดนภาคทัณฑ์" หรือก็คือไอ้บ้าที่ขาดการใฝ่รู้การเรียน ได้เหลือบไปเห็น "ฮิเมจิ มิสึกิ" คนที่ฉลาดที่สุด ในชั้นปีที่ 2 กำลังไม่สบายและไม่สามารถทำข้อสอบได้ อาคิฮิสะ ก็แก้ตัวกับอาจารย์แทน มิสึกิ แล้วแต่ไม่ได้ผล ทั้งคู่จึงถูกคัดให้อยู่ห้อง F ที่มีการเป็นอยู่ห่วยที่สุด เนื่องจากโรงเรียนฟุมิสึกิมีการแบ่งแยกอย่างชัดเจน ห้องเรียนและการเป็นอยู่จะถูกจัดลำดับตามเกรด A ถึง F ซึ่งมีสิทธิพิเศษและสิ่งอำนวยความสะดวกต่างกันราวฟ้ากับเหวนี่เป็นเหตุผลที่ทำให้เหล่านักเรียนห้อง F ต้องลุกมาประลองกับห้องอื่นด้วย "การสอบประลองภูตพิทักษ์อัญเชิญ" การสอบประลองภูตพิทักษ์อัญเชิญนั้นนักเรียนจะอยู่ในการควบคุมของอาจารย์คุมสอบวิชาใด้วิชาหนึ่ง และนักเรียนสามารถอัญเชิญภูตพิทักษ์ของตนออกมาสู้กับภูตของนักเรียนอีกฝ่าย โดยค่าพลังของภูตจะมาจากคะแนนสอบของวิชานั้นๆ พวกเขาสามารถประกาศสงครามกับห้องเรียนอื่นๆ ได้โดยใช้ภูตอัญเชิญเหล่านี้ หากห้องระดับต่ำกว่าสามารถชนะห้องระดับสูงกว่าได้ ก็จะมีการสลับสิ่งของเครื่องใช้กันทันที
เอพิโทรคอยด์
เอพิโทรคอยด์ (epitrochoid) คือเส้นโค้งชนิดหนึ่ง สร้างขึ้นจากจุดจุดหนึ่งบนรูปวงกลม ซึ่งอาจอยู่บนเส้นรอบวง ข้างในวง หรือข้างนอกวงก็ได้ แล้วกลิ้งรูปวงกลมพร้อมกับจุดนั้นไปตามขอบ ด้านนอก ของรูปวงกลมอีกรูปหนึ่งซึ่งอยู่กับที่ จากรอยเคลื่อนที่ของจุดนั้นจะทำให้ได้เส้นโค้งคล้ายรูปไข่ดาว ดอกไม้ หรือขดสปริงหันเข้า เอพิโทรคอยด์จัดว่าเป็นรูเลตต์ชนิดหนึ่ง
สมการ
เอพิโทรคอยด์ซึ่งสร้างขึ้นโดยรูปวงกลมรัศมี r หน่วย โดยจุดอ้างอิงอยู่ห่างจากจุดศูนย์กลางเท่ากับ d หน่วย ที่กลิ้งรอบรูปวงกลมรัศมี R หน่วย มีสมการอิงตัวแปรเสริมดังนี้
กรณีพิเศษของเอพิโทรคอยด์คือ
การนำไปใช้
เอพิโทรคอยด์เคยถูกนำไปใช้อธิบายการโคจรของดวงดาวต่างๆ ในระบบของทอเลมี ซึ่งขณะนั้นเชื่อว่าโลกเป็นศูนย์กลางของจักรวาล
อนุภาคบางชนิดเมื่อเคลื่อนที่ผ่านสนามแม่เหล็กพร้อมกับสนามไฟฟ้า จะเคลื่อนที่เป็นรูปเอพิโทรคอยด์
แหล่งข้อมูลอื่น
トロコイド
พิเชษฐ พันธุ์วิชาติกุล
พิเชษฐ พันธุ์วิชาติกุล (เกิด 5 กุมภาพันธ์ พ.ศ. 2487) กรรมการสภาที่ปรึกษาพรรคประชาธิปัตย์ เป็นอดีตประธานที่ปรึกษารัฐมนตรีช่วยว่าการกระทรวงศึกษาธิการ (คุณหญิงกัลยา โสภณพนิช) อดีตสมาชิกสภาผู้แทนราษฎรจังหวัดกระบี่ สังกัดพรรคประชาธิปัตย์ และอดีตรัฐมนตรีช่วยว่าการกระทรวงการคลัง
ประวัติ
พิเชษฐ พันธุ์วิชาติกุล เกิดวันที่ 5 กุมภาพันธ์ พ.ศ. 2487 (เกิดจริง 4 เมษายน พ.ศ. 2487 ) ที่บ้านริมแม่น้ำตาปี อำเภอพุนพิน จังหวัดสุราษฎร์ธานี โดยอยู่ใกล้กับบ้านสุเทพ เทือกสุบรรณ เป็นบุตรชายของจรุง และวันเพ็ญ พันธุ์วิชาติกุล
จบการศึกษามัธยมศึกษาตอนปลาย จากโรงเรียนอำนวยศิลป์ พระนคร จบปริญญาตรี สาขานิติศาสตร์ มหาวิทยาลัยธรรมศาสตร์
ชีวิตครอบครัว สมรสกับลลิดา พันธุ์วิชาติกุล (นามสกุลเดิม: เอกาพันธุ์) มีบุตรหญิง–ชาย ทั้งหมด 3 คน คือ พิมพ์รพี พันธุ์วิชาติกุล, พิมพ์รำไพ พันธุ์วิชาติกุล และปาฏิหารย์ พันธุ์วิชาติกุล
การทำงาน
พิเชษฐ ประกอบวิชาชีพทนายความมาอย่างยาวนาน ถือเป็นผู้เชี่ยวชาญด้านกฎหมาย และยังประกอบธุรกิจหลายด้านในพื้นที่ภาคใต้ โดยมีบทบาทสำคัญในสภาหอการค้า ทำให้มีความเชี่ยวชาญในด้านธุรกิจการค้า เข้าสู่วงการเมืองโดยลงสมัครสมาชิกสภาผู้แทนราษฎรครั้งแรกที่จังหวัดกระบี่ เมื่อปี พ.ศ. 2535 และชนะเลือกตั้งมาโดยตลอดทุกครั้งที่ลงสมัคร เคยดำรงตำแหน่ง ผู้ช่วยเลขานุการรัฐมนตรีว่าการกระทรวงการคลัง และเลขานุการรัฐมนตรีว่าการกระทรวงอุตสาหกรรม นอกจากนี้ยังเคยดำรงตำแหน่ง ประธานกรรมาธิการการคลัง การธนาคารและสถาบันการเงิน สภาผู้แทนราษฎร
พิเชษฐ พันธุ์วิชาติกุล ได้รับแต่งตั้งเป็นรัฐมนตรีช่วยว่าการกระทรวงการคลัง ในรัฐบาลที่มีนายชวน หลีกภัย เป็นนายกรัฐมนตรีครั้งที่ 2 และเป็นหนึ่งในแกนนำทีมเศรษฐกิจของพรรคประชาธิปัตย์ในเวลาต่อมา
เมื่อวันที่ 5 กุมภาพันธ์ พ.ศ. 2557 ภายหลังการประชุมใหญ่เลือกกรรมการบริหารพรรคประชาธิปัตย์ เขต 3 จังหวัดกระบี่ พิเชษฐได้เขียนข้อความผ่านทางเฟซบุ๊กส่วนตัวว่าได้ตัดสินใจประกาศยุติบทบาททางการเมือง เนื่องจากปัญหาสุขภาพ และต่อมาในวันคล้ายวันเกิดครบรอบ 72 ปี ได้มีการจัดงานเลี้ยงฉลองวันเกิดที่โรงแรมกระบี่เมอร์ริไทม์ จังหวัดกระบี่ อย่างคึกคัก ซึ่งพิเชษฐก็ได้ประกาศย้ำอีกครั้งว่ายุติบทบาททางการเมืองทั้งหมด และจะผลักดันบุตรสาวของตน คือ พิมพ์รพี พันธุ์วิชาติกุล ให้สืบสานต่อ
ดานอนเนชันส์คัพ
ดาน่อนเนชันส์คัพ (Danone Nations Cup) เป็นการแข่งขันฟุตบอลระหว่างประเทศ ในระดับเยาวชนอายุระหว่าง 10 - 12 ปี จาก 40 ประเทศทั่วโลก ริเริ่มโดยกลุ่มบริษัทดาน่อน และได้รับการสนับสนุนโดยซีเนดีน ซีดานในการเป็นแบรนด์แอมบาสเดอร์
การแข่งขันจะมีการคัดเลือกตัวแทนของจากแต่ละประเทศทั่วโลกทุกทวีป จากนั้นจะนำผู้ชนะเลิศของแต่ละประเทศมาแข่งขันในรอบสุดท้ายจำนวน 40 ประเทศ โดยในรอบแรกจะเป็นการแข่งแบบแบ่งกลุ่มจำนวน 8 กลุ่มกลุ่มละ 5 ทีม แข่งขันแบบพบกันหมดนำเอาอันดับหนึ่งและสองของกลุ่มเข้าแข่งขันในรอบต่อไปซึ่งเป็นแบบแพ้คัดออก เพื่อหาทีมชนะเลิศเพียงทีมเดียว
เซนไฮเซอร์
เซนไฮเซอร์ (Sennheiser) เป็นบริษัทด้านโสตทัศนูปกรณ์ของประเทศเยอรมนี โดยมุ่งเน้นออกแบบและผลิตสินค้ากลุ่มไฮไฟ (hifi) ซึ่งรวมถึงไมโครโฟน, หูฟัง, อุปกรณ์โทรศัพท์, เครื่องฟังในอากาศยาน ตลอดจนโปรแกรมโสตทัศน์ทางคอมพิวเตอร์
ประวัติ
เซนไฮเซอร์ก่อตั้งในปีค.ศ. 1945 ไม่กี่สัปดาห์หลังสงครามโลกครั้งที่สองในยุโรปสิ้นสุด ผู้ก่อตั้งคือนายฟริทซ์ เซนไฮเซอร์ (Fritz Sennheiser) พร้อมเพื่อนวิศวกรอีกเจ็ดคนในมหาวิทยาลัยฮันโนเฟอร์ ทั้งแปดคนเป็นผู้ปฏิบัติงานของห้องแลปมหาวิทยาลัยที่ชื่อว่า ลาบอราทอรีอุมเว็นเนอบ็อสเทิล (Laboratorium Wennebostel) ซึ่งตั้งอยู่ในหมู่บ้านเว็นเนอบ็อสเทิล ห้องแลปนี้ถูกย้ายออกมาจากมหาวิทยาลัยในตัวเมืองเพื่อเลี่ยงภัยสงคราม
สินค้าแรกของบริษัทคือเครื่องวัดแรงดันไฟฟ้า (voltmeter) และต่อมาเริ่มผลิตไมโครโฟนในปีค.ศ. 1946 (ซึ่งก็คือรุ่น DM1) เมื่อบริษัทดำเนินกิจการไปราวสิบปีก็สามารถผลิตสินค้าได้หลายอย่าง ทั้งเครื่องมือทางธรณีฟิสิกส์, ไมโครโฟนลดเสียงรบกวน (คือรุ่น DM4), เครื่องแปลงไมโครโฟน, มิกเซอร์, และหูฟังแม่เหล็กขนาดกะทัดรัด บริษัทเปลี่ยนชื่อเป็น เซนไฮเซอร์เอเล็คทรอนิค (Sennheiser electronic) ในปีค.ศ. 1958
เดิมที เซนไฮเซอร์มีโรงงานหนึ่งแห่งนอกเยอรมนี คือที่ทูลลามอร์ในประเทศไอร์แลนด์ (ตั้งแต่ปี 1990) โดยนำเข้าชิ้นส่วนและอุปกรณ์หูฟังส่วนใหญ่จากประเทศในเอเชีย แต่ด้วยภาวะการแข่งขันด้านต้นทุน เซนไฮเซอร์จำยอมต้องย้ายสายการผลิตสินค้าติดตลาดจากประเทศเยอรมนีไปยังประเทศจีนแผ่นดินใหญ่ อย่างไรก็ตาม การผลิตในประเทศจีนพบปัญหามากทั้งความด้อยคุณภาพ, การขนส่ง, ตลอดจนถูกลอกเลียกแบบสินค้าโดยบริษัทคู่ค้า บริษัทจึงย้ายการผลิตในจีนกลับไปยังเยอรมนีในปีค.ศ. 1997 และตัดสินใจเปิดโรงงานเพิ่มที่อัลบูเคอร์คีในสหรัฐ (ตั้งแต่ปี 2000)
เดอะเฟิสต์อัลบั้ม
The First Album เป็นสตูดิโออัลบั้มชุดแรก ของวงเก็ตสึโนวา และเป็นสตูดิโออัลบั้มชุดแรกที่ออกกับค่ายไวท์มิวสิก ใต้สังกัดจีเอ็มเอ็ม แกรมมี่ อัลบั้มนี้มี คชภัค ผลธนโชติ ,สุกฤษ ศรีเปารยะ ,อนันต์ ดาบเพ็ชร์ธิกรณ์ เป็นโปรดิวเซอร์ ออกจำหน่ายในวันที่ 27 พฤษภาคม พ.ศ. 2559
กรมยุทธโยธาทหารบก
กรมยุทธโยธาทหารบก สังกัดกองทัพบกก่อตั้งขึ้นเมื่อวันที่ 1 กันยายน พ.ศ. 2447 ในรัชสมัยของพระบาทสมเด็จพระจุลจอมเกล้าเจ้าอยู่หัว โดยพระราชทานนามหน่วยว่า "กรมยุทธโยธา" มีพันเอกพระยาสโมสรสรรพการ (ทัด ศิริสัมพันธ์) เป็นเจ้ากรมคนแรก ซึ่งภายหลังได้มีการแปรสภาพ วิวัฒนาการจนถึงปัจจุบันรวม 117 ปี และมีวันที่ 1 กันยายนของทุกปี เป็นวันครบรอบวันสถาปนาหน่วย ปัจจุบันเจ้ากรมยุทธโยธาทหารบก ได้แก่ พลตรี ไวพจน์ พันธุ
เดอะเฟิสต์อัลบั้ม
การโปรโมตอัลบั้มนั้น ซึ่งในวันที่ 28 พฤษภาคม พ.ศ. 2559 ได้แถลงข่าวเปิดอัลบั้มในงานคอนเสิร์ตเปิดอัลบั้ม The First Album ของ Getsunova ที่ลานกิจกรรม Groove ชั้น 1 เซ็นทรัลเวิลด์
เนื้อหาของเพลงในอัลบั้ม
ซิงเกิลเปิดตัว "ไกลแค่ไหนคือใกล้" มีเนื้อหาเกี่ยวกับ ความรักที่ผ่านมุมมองในเรื่องระยะทาง บางทีอาจไม่เกี่ยวกับสถานที่ แต่เป็นระยะทางระหว่างใจสองใจ กับความพยายามที่ทำไปเท่าไหร่ก็ไม่ได้ใกล้ใจเธอสักที หากเรามีปลายทางเดียวกัน เราก็ควรได้ใกล้กัน
กรมยุทธโยธาทหารบก
ภารกิจ
กรมยุทธโยธาทหารบก มีภารกิจเกี่ยวกับ การก่อสร้าง ซ่อมแซม อาคาร สิ่งปลูกสร้าง และสาธารณูปโภค งานอสังหาริมทรัพย์ และการส่งกำลังบำรุงสิ่งอุปกรณ์สายยุทธโยธา มีส่วนราชการเพื่อรองรับงานตามภารกิจ จำนวน 8 กอง 2 แผนก
เดอะเฟิสต์อัลบั้ม
เนื้อหาของเพลงในอัลบั้ม
ส่วนซิงเกิลถัดมา "แตกต่างเหมือนกัน" เป็นเพลงประกอบซีรีส์ ฮอร์โมนส์ วัยว้าวุ่น มีเนื้อหาเกี่ยวกับเรื่องราวที่วัยรุ่นทุกๆ คนเคยผ่านในจุดๆ เช่น นที่ทำอะไรก็ผิดหมด ทำอะไรก็โดนด่า หนึ่งของชีวิตที่ต้องการแหกกฎ อยากแตกต่าง หาใครเข้าใจ แต่โดยลึกๆ แล้ว ในความแตกต่างที่เราต้องการนั้น จริงๆ เราเพียงต้องการใครสักคนที่เหมือนกัน
ส่วนซิงเกิล "คำถามซึ่งไร้คนตอบ " มีเนื้อหาเกี่ยวกับ เรื่องราวและภาพความทรงจำต่างๆวนเวียนอยู่รอบตัว กาลเวลาที่คลานอย่างเชื่องช้าเหมือนไม่ยอมให้ความเจ็บปวดผ่านไปง่ายๆ
ส่วนซิงเกิล "สิ่งที่ตามหา" มีเนื้อหาเกี่ยวกับ ความสุขของการเดินทางมาพบเจอคนที่ใช่ คนที่พอดีกันไปเสียทุกอย่าง และเติมเต็มชีวิตส่วนที่ขาดหายไป
ส่วนซิงเกิล "คนไม่จำเป็น" มีเนื้อหาเกี่ยวกับ การตอกย้ำความรู้สึกของคนที่ผิดหวังในความรักและต้องเป็นฝ่ายเดินออกมาอย่างคนที่ไม่จำเป็น
แดนสัน ถัง
ถัง ยฺหวี่เจ๋อ หรือชื่อในการแสดงว่า แดนสัน ถัง (Danson Tang) เกิดเมื่อวันที่ 2 กันยายน 1984 เริ่มเข้าวงการจากการเป็นนายแบบก่อนที่จะเป็นนักแสดง จนเข้าสู่การเป็นนักร้องหลังจากนั้น. ได้เซ็นสัญญากับบริษัท Eternity Entertainment Corporation (娛樂線股份有限公司) โดยมีบริษัท Comprise Boundless Entertainment (賢叔輯娛樂經紀) เป็นผู้จัดการ.
เขากำลังศึกษาสาขาวิชาภาษาอังกฤษที่วิทยาลัย "สิงอู่" Hsing Wu เขาสามารถพูดภาษาอังกฤษและภาษาจีนแมนดาริน.
วันที่ 9 กรกฎาคม 2550 แดนสันได้เซ็นสัญญากับค่ายเพลง Avex Taiwan แดนสันเดบิวท์ผลงานอัลบั้มเดี่ยว "อ้ายหว่อ" Love Me ในวันที่ 17 สิงหาคม 2550 ออกผลงานอัลบั้มชุดที่สอง "ดี ซิน อิน ลี่" D's New Attraction  ในปี 2552 และ อัลบั้มชุดที่สาม "ดี (ตี้) อี เหมี่ยว" The First Second  ในปี 2553 และได้ออกอัลบั้มรวมเพลงฮิต 15 เพลง พร้อมทั้งเพลงใหม่อีก 3 เพลง ในอัลบั้ม Towards Tomorrow's Journey (開往明天的旅行) วันที่ 26 เมษายน 2554 ในสองเวอร์ชัน คือ Guardian Edition (守護盤) และ Journey Edition (啟程盤).โดยมีเพลงโปรโมต คือ "ไค ว่าง หมิง เทียน เตอะ หลู่ สิง" "開往明天的旅行" (Towards Tomorrow's Journey).
แดนสันมีผลงานละครไต้หวัน เช่น "ปิ๊งรักสลับขั้ว" Hanazakarino Kimitachihe ในบท "รุ่นพี่หนาน หอ2" ละครเรื่อง "แกล้งจุ๊บให้รู้ว่ารัก"' 'They Kiss Again ในบท"กั้นกั้น เพื่อนนักเรียนพยาบาล" และ รับบทเป็น "เหลิ่งเลี่ย" ในละครเรื่อง "ข้าวผัดไข่" Rolling Love''.
สันติ ลุนเผ่
สันติ ลุนเผ่ ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม เป็น ศิลปินแห่งชาติ สาขาศิลปะการแสดง (ดนตรีสากล - ขับร้อง) ประจำปี พ.ศ. 2558
ประวัติ
เรือตรี สันติ ลุนเผ่ เกิดที่บ้านในย่านวัดราชบพิธ จังหวัดพระนคร เป็นบุตรของหม่องลุนเผ่ ซึ่งเป็นนักร้องละครชาวพม่า ที่อพยพมาอยู่ ณ จังหวัดลำปาง แล้วนำชื่อ ลุนเผ่ มาใช้เป็นชื่อสกุล ก่อนย้ายรกรากมายังกรุงเทพมหานคร และได้เข้าศึกษาที่โรงเรียนอัสสัมชัญ (อสช 15713) จนสำเร็จชั้นมัธยมศึกษาในปี พ.ศ. 2496 และศึกษาต่อที่คณะพาณิชยศาสตร์และการบัญชี มหาวิทยาลัยธรรมศาสตร์
เรือตรี สันติ ชื่นชอบดนตรีคลาสสิกมาตั้งแต่วัยเยาว์บิดาซึ่งชอบฟังคารูโซเป็นผู้สอนร้องเพลงให้ นอกจากนี้ขณะเรียนที่มหาวิทยาลัยธรรมศาสตร์ ได้เป็นลูกศิษย์ของครู สังข์ อสัตถวาสี ครูดนตรีมหาวิทยาลัยธรรมศาสตร์ ได้ร่วมวงดนตรีวายุบุตร ของ เชาว์ แคล่วคล่อง และสอบชิงทุนยูธ ลีดเดอร์ชิป (Youth Leadership) ไปศึกษาด้านการเรียบเรียงเสียงประสานที่ประเทศอิสราเอลเป็นผลสำเร็จ จากนั้นจึงกลับมาร่วมวงดนตรีวายุบุตรในตำแหน่งนักกีตาร์ โดยเล่นประจำที่โรงแรมเอราวัณ
วงการเพลง
เรือตรี สันติ ได้รับการฝึกฝนดนตรีคลาสสิกจากการร้องเพลงในโบสถ์คริสต์ ฝึกสอนโดยแมรี คลิฟฟอร์ด เจฟฟรีย์ มิชชันนารีชาวอเมริกัน จากการฝากฝังโดยหม่อมดุษฎี บริพัตร ณ อยุธยา และได้ร่วมเป็นนักร้องเสียงเทเนอร์ในวงดนตรี The Bangkok Combined Choir (BBC) เป็นคนไทยเพียงคนเดียวในวง
ช่วงสงครามเวียดนาม เรือตรี สันติ ได้สอบหลักสูตร ทรีนิตี้ คอรัส ออฟ ลอนดอน ซึ่งเปิดสอบที่จุฬาลงกรณ์มหาวิทยาลัย จบเกรด 8 เทียบเท่าอนุปริญญา ต่อมาได้ร่วมวงดนตรีโดมิงโกกับนักดนตรีชาวฟิลิปปินส์ ตระเวนเล่นดนตรีตามค่ายทหารอเมริกัน ต่อมาได้ตั้งวงดนตรีร่วมกับพันจ่าเอกธวัช ไพโรจน์ ประจำที่ภัตตาคารสวนกุหลาบ ซอยอารีย์สัมพันธ์
เรือตรี สันติ มีชื่อเสียงจากการขับร้องเพลงประกอบภาพยนตร์ เพลงพระราชนิพนธ์ และเพลงรักชาติ เป็นจำนวนมากเช่น ความฝันอันสูงสุด ทหารพระนเรศวร ดุจบิดามารดร เกิดเป็นไทยตายเพื่อไทย แด่ทหารหาญในสมรภูมิ มาร์ชทหารไทย หนักแผ่นดิน ถามคนไทย ได้เข้ารับราชการทหารเรือ ประจำวงดุริยางค์ทหารเรือ มีหน้าที่สอนขับร้อง และเรียบเรียงเสียงประสาน จนกระทั่งนาวาเอกสำเร็จ นิยมเดช อดีตผู้บังคับกองดุริยางค์ทหารเรือ เสียชีวิต จึงลาออกจากราชการ
ปัจจุบันเรือตรี สันติ ประกอบอาชีพร้องเพลง สอนขับร้องดนตรีคลาสสิก และเป็นที่ปรึกษาคณบดี วิทยาลัยดุริยางคศิลป์ มหาวิทยาลัยมหิดล
ลืมเธอไม่เก่ง
ลืมเธอไม่เก่ง เป็นซิงเกิลในปี พ.ศ. 2550 ของศิลปินวงแบล็ควานิลลา จากอัลบั้ม Delicious ประพันธ์คำร้องโดย อุทัย บุนทรีรัตน์  แต่งทำนองและเรียบเรียงโดย ณรงค์ศักดิ์ ศรีบรรฎาศักดิ์วัชรากรณ์ เนื้อหาเพลงนั้นบอกถึงความรู้สึกที่ ตัวเราผิดเอง ที่ไม่สามารถลืมเธอได้
การตอบรับ
เพลง ลืมเธอไม่เก่ง ได้อันดับ 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 ตุลาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พิกเซล 5
พิกเซล 5 (Pixel 5) เป็นสมาร์ทโฟนแอนดรอยด์ ในตระกูลกูเกิลพิกเซล เป็นรุ่นต่อจากพิกเซล 4 เปิดตัวอย่างเป็นทางการเมื่อวันที่ 30 กันยายน 2020 พร้อมกับ พิกเซล 4 เอ (5 จี) และเริ่มวางจำหน่ายในสหรัฐอเมริกาเมื่อวันที่ 29 ตุลาคม 2020
มอก. 820
'''มอก. 820 (TIS 820) ''' เป็นการกำหนดตำแหน่งอักขระไทยบนแผงแป้นพิมพ์คอมพิวเตอร์ ที่จัดวางไว้บนแผงแป้นพิมพ์ให้เป็นมาตรฐานเดียวกัน ซึ่งมีอักขระไทยครบทุกตัวอักษร ที่ผู้ใช้จำเป็นต้องใช้ในการป้อนเข้าสู่ระบบคอมพิวเตอร์ มาตรฐานนี้ถูกพัฒนามาจากแป้นพิมพ์เกษมณี โดยสำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม
มอก. 820 ถูกปรับปรุงล่าสุดเป็น มอก. 820 - 2538 เมื่อปี พ.ศ. 2538
ประวัติ
มอก. 820 เป็นการกำหนดตำแหน่งอักขระไทยบนแผงแป้นพิมพ์คอมพิวเตอร์ ซึ่งกำหนดโดย สำนักงานมาตรฐานอุตสาหกรรม (สมอ.) สำหรับมาตรฐานในปัจจุบับคือ มอก. 820 - 2538
มอก. 820 ตัวแรกคือ มอก. 820 - 2531 ซึ่งมีรูปแบบเหมือนพิมพ์ดีดภาษาไทย คือ แป้นพิมพ์เกษมณี ต่อมา มีการกำหนดมาตรฐาน การใช้งานและรับข้อมูลภาษาไทย โดย Thai API Consortium (TAPIC) คือ วทท. ซึ่งมีการกำหนดเพิ่มเติมให้กับ มอก. 820 - 2531 เพื่อให้ปุ่มกดบางปุ่ม ใช้งานร่วมกับภาษาละตินได้ ซึ่งรวมใน มอก. 820 - 2536 ด้วย
ในปี พ.ศ. 2538 มีการปรับปรุง มอก. 820 ใหม่เป็น มอก. 820 - 2538 ซึ่งย้ายตัวอักษรบางตัวด้วย และ เพิ่มให้สามารถพิมพ์ตัวอักษรพิเศษบางตัว และมีการกำหนดมาตรฐานบางอย่างให้รองรับ วทท 2.0
จัสติซ ลีก (ภาพยนตร์)
จัสติซ ลีก (Justice League) เป็นภาพยนตร์อเมริกันแนวซูเปอร์ฮีโร ฉายเมื่อปี ค.ศ. 2017 สร้างจากทีมซูเปอร์ฮีโรชื่อเดียวกันของดีซีคอมิกส์ สร้างโดย เรตเพก-ดูนเอนเทอร์เทนเมนต์, ดีซีฟิล์มส์, แอตลาสเอนเทอร์เทนเมนต์และครูลแอนด์อันยูสชวลฟิล์มส์ จัดจำหน่ายโดย วอร์เนอร์บราเธอร์สพิกเชอส์ เป็นภาพยนตร์เรื่องที่ห้าในจักรวาลขยายดีซี และมีเนื้อเรื่องต่อจาก แบทแมน ปะทะ ซูเปอร์แมน แสงอรุณแห่งยุติธรรม  กำกับโดย แซ็ก สไนเดอร์ เขียนบทโดย คริส เทอร์ริโอและจอสส์ วีดอน ภาพยนตร์ประกอบด้วยนักแสดงนำจำนวนมาก ได้แก่ เบน แอฟเฟล็ก, เฮนรี แควิลล์, เอมี แอดัมส์, กัล กาด็อท, เอซรา มิลเลอร์, เจสัน โมโมอา, เรย์ ฟิชเชอร์, เจเรมี ไอเอินส์, ไดแอน เลน, คอนนี นีลเซน, เจ. เค. ซิมมอนส์และเคียรัน ไฮส์ ในภาพยนตร์ หลังการเสียชีวิตของซูเปอร์แมน, แบทแมนและวันเดอร์วูแมน ตามหา เดอะแฟลช, อะควาแมนและไซบอร์ก เพื่อกอบกู้โลกจากภัยร้ายของ สเตพเพนวูล์ฟ และกองทัพพาราดีมอนของเขา
วอร์เนอร์บราเธอร์ส เริ่มพัฒนาภาพยนตร์คนแสดงของจัสติซลีกในปี ค.ศ. 2007 โดยมอบหมายให้ จอร์จ มิลเลอร์ เป็นผู้กำกับ แต่โครงการถูกยกเลิกเนื่องจากกระบวนการสร้างภาพยนตร์ที่ล่าช้าและความกังวลด้านงบประมาณ ภาพยนตร์จัสติซลีกเข้าสู่การพัฒนาอีกครั้งในฐานะส่วนหนึ่งของภาพยนตร์ดีซีในอนาคตของวอร์เนอร์บราเธอร์สในเดือนตุลาคม ค.ศ. 2014 โดยมีสไนเดอร์เข้ามาผู้กำกับและเทอร์ริโอเป็นผู้เขียนบท ในตอนแรกภาพยนตร์มีชื่อว่า จัสติซ ลีก ภาค 1 โดยมีภาพยนตร์เรื่องที่สอง (ภายใต้ชื่อ จัสติซ ลีก ภาค 2) ตามมาในปี ค.ศ. 2019 อย่างไรก็ตาม ภาพยนตร์ภาคต่อถูกเลื่อนออกไปอย่างไม่มีกำหนด เพื่ออำนวยความสะดวกให้กับการสร้างภาพยนตร์เดี่ยวของแบทแมนที่แสดงนำโดยแอฟเฟล็ก การถ่ายทำเริ่มต้นในเดือนเมษายนถึงตุลาคม ค.ศ. 2016 สไนเดอร์ถอนตัวออกจากภาพยนตร์ หลังการเสียชีวิตของลูกสาวของเขา วีดอนได้รับการว่าจ้างให้ดูแลส่วนที่เหลือหลังการถ่ายทำ ได้แก่ บทภาพยนตร์และกำกับฉากเพิ่มเติม รวมถึงการถ่ายทำใหม่หลายฉากที่เป็นส่วนใหญ่ของภาพยนตร์ ทำให้ภาพยนตร์เปลี่ยนแปลงไปหลายด้าน ในที่สุด สไนเดอร์ยังคงมีชื่อเป็นผู้กำกับแต่เพียงผู้เดียว จัสติซ ลีก เป็นหนึ่งในภาพยนตร์ที่มีทุนสร้างสูงที่สุด ด้วยทุนสร้างประมาณ 300 ล้านดอลลาร์สหรัฐ
จัสติซ ลีก ฉายรอบปฐมทัศน์ที่ลอสแองเจลิสเมื่อวันที่ 13 พฤศจิกายน ค.ศ. 2017 และฉายในสหรัฐเมื่อวันที่ 17 พฤศจิกายน ค.ศ. 2017 ภาพยนตร์ทำเงินมากกว่า 657 ล้านดอลลาร์สหรัฐทั่วโลก ซึ่งไม่ถึงจุดคุ้มทุนที่ 750 ล้านดอลลาร์สหรัฐ กลายเป็นภาพยนตร์ที่ทำเงินล้มเหลวในบ็อกซ์ออฟฟิศ และทำให้วอร์เนอร์บราเธอร์สขาดทุนประมาณ 60 ล้านดอลลาร์สหรัฐ ภาพยนตร์ได้รับการตอบรับที่หลากหลายจากนักวิจารณ์ โดยชมในเรื่องของฉากโลดโผนและการแสดงของนักแสดง แต่ติดในเรื่องของเนื้อเรื่อง, บทภาพยนตร์, จังหวะการดำเนินเรื่อง, ตัวร้าย, มุกตลก, ภาพที่สร้างจากคอมพิวเตอร์และการกำกับของวีดอน โทนของภาพยนตร์ทำให้เกิดความเห็นที่แบ่งแยกออกเป็นสองฝั่ง โดยบางส่วนชื่นชมโทนของภาพยนตร์ที่เบาลงกว่าเดิม เมื่อเปรียบเทียบกับภาพยนตร์ก่อนหน้านี้ในจักรวาลขยายดีซี แต่อีกส่วนหนึ่งพบว่าภาพยนตร์ไม่มีความสอดคล้องกันและไม่เป็นธรรมชาติ หลังภาพยนตร์ฉาย แฟน ๆ เริ่มผลักดันให้วอร์เนอร์บราเธอร์สปล่อยภาพยนตร์ต้นฉบับของสไนเดอร์ วอร์เนอร์บราเธอร์ส ตัดสินใจเดินหน้าโครงการนี้ในเดือนกุมภาพันธ์ ค.ศ. 2020 และปล่อย จัสติซ ลีก ของ แซ็ก สไนเดอร์ บน เอชบีโอแม็กซ์ เมื่อวันที่ 18 มีนาคม ค.ศ. 2021
เรื่องย่อ
Steppenwolf ชิงเอา Mother Box มาจากเมือง Themyscira ได้สำเร็จ ราชินี Hippolyta จึงเตือน Diana บุตรสาวว่า Steppenwolf ได้กลับมาแล้ว Diana จึงไปสมทบกับ Bruce Wayne เพื่อช่วยกันตามหาเหล่า metahuman มาร่วมการต่อสู้นี้ โดย Wayne เดินทางไปพบกับ Arthur Curry และ Bary Allen ในขณะที่ Diana ตามหา Victor Stone ทางฝ่าย Wayne นั้นล้มเหลวในการชวน Curry เข้าร่วมกลุ่ม แต่ก็ได้ตัว Allen ซึ่งมีความกระตือรือร้นอย่างมาก เข้ามาร่วมทีม ส่วนทาง Diana แม้จะไม่สามารถชักชวน Stone ให้เข้าร่วมได้ แต่ Stone ก็รับปากจะช่วยตามหาตำแหน่งของภัยคุกคาม หากเขาสามารถหาได้พบ ในเวลาต่อมา Stone ก็เข้าร่วมกับทีม เมื่อ Silas ผู้เป็นพ่อ และเจ้าหน้าที่คนอื่นของ S.T.A.R. Labs ถูก Steppenwolf ลักพาตัวไป เพื่อตามหา Mother Box กล่องที่อยู่กับมนุษย์โลก
นักแสดง
นอกจากนี้ยังมีโรบิน วริกท์, จูเลี่ยน ลูวิส โจนส์, โจ มอร์ตัน และบิลลี่ ครูดัพ ที่มารับบทแอนทิโอเป่, ราชาแอตแลน, ไซลาส สโตน และเฮนรี่ แอลลิน ตามลำดับ
จัสติซ ลีก สไนเดอร์คัต
การตอบรับที่แตกออกเป็นสองฝั่งของภาพยนตร์ฉบับสุดท้ายของ จัสติซ ลีก มาจากการที่แซ็ก สไนเดอร์ลาออกจากตำแหน่งผู้กำกับ ทำให้ภาพยนตร์ตกอยู่ในมือของ จอสส์ วีดอน ได้นำไปสู่การถกเถียงเมื่อเปรียบเทียบกับสถานการณ์ที่เคยเกิดขึ้นมาก่อน อย่างภาพยนตร์ ซูเปอร์แมน 2 ทั้ง จัสติซ ลีก และ ซูเปอร์แมน 2 มีการเปลี่ยนตัวผู้กำกับด้วยเหตุผลที่ต่างกัน ก่อนภาพยนตร์จะเสร็จสมบูรณ์ ซึ่งทำให้ผู้กำกับคนที่สองที่เข้ามาแทนที่นั้น ทำการเปลี่ยนแปลงอย่างมีนัยสำคัญต่อโทนของภาพยนตร์แต่ละเรื่อง แม้ว่าเหตุผลที่อยู่เบื้องหลังการลาออกของผู้กำกับแต่ละคนนั้นแตกต่างกัน ริชาร์ด ดอนเนอร์ ก็สามารถทำ ซูเปอร์แมน 2 คัต ของเขาให้เสร็จสมบูรณ์เมื่อปี ค.ศ. 2005 มีความเชื่อที่ว่าสไนเดอร์นั้นได้ถ่ายทำมากเพียงพอที่จะทำภาพยนตร์ให้เสร็จสมบูรณ์ จึงมีการรณรงค์ "สไนเดอร์คัต" ขึ้นเพื่ออนุญาตให้สไนเดอร์ได้รับการกระทำเหมือนกับดอนเนอร์ มีการถกเถียงกันว่าวิสัยทัศน์ของสไนเดอร์จะเหมือนกับภาพยนตร์ก่อนหน้ามากกว่าภาพยนตร์ จัสติซ ลีก ที่ฉายในโรงภาพยนตร์ ซึ่งสไนเดอร์ปฏิเสธที่จะดูภาพยนตร์นั้น ในช่วงแรกนั้น วอร์เนอร์บราเธอส์ ไม่พูดถึงความตั้งใจใด ๆ ที่จะสร้าง "สไนเดอร์คัต"
เมื่อเดือนมีนาคม ค.ศ. 2019 สไนเดอร์ยืนยันว่าภาพยนตร์ฉบับของเขามีอยู่จริง และกล่าวว่าขึ้นอยู่กับวอร์เนอร์บราเธอส์ว่าจะปล่อยมันหรือไม่ เมื่อเดือนพฤศจิกายน มีคนวงในอ้างว่า วอร์เนอร์บราเธอส์ ไม่น่าจะปล่อย จัสติซ ลีก ของแซ็ก สไนเดอร์ในโรงภาพยนตร์หรือบนเอชบีโอแมกซ์ โดยบอกว่าเป็น "ความฝันลม ๆ แล้ง ๆ" เมื่อเดือนธันวาคม สไนเดอร์ได้โพสต์ภาพกล่องที่แปะป้ายว่า "Z.S. J.L Director's cut" พร้อมกับคำบรรยายใต้ภาพ "Is it real? Does it exist? Of course it does." (แปล: "ของจริงเหรอ? มันมีอยู่จริงเหรอ? แน่นอนมันมีอยู่จริง") ในบัญชีวีโรของเขา เมื่อวันที่ 20 พฤษภาคม ค.ศ. 2020 สไนเดอร์ประกาศอย่างเป็นทางการว่าภาพยนตร์ จัสติซ ลีกของเขาจะปล่อยในเอชบีโอแมกซ์ในปี ค.ศ. 2021 โดยจะใช้ทุนสร้าง 20–30 ล้านดอลลาร์สหรัฐเพื่อทำเทคนิคพิเศษ, ดนตรีประกอบและการตัดต่อให้เสร็จสมบูรณ์ โดยจะเป็นมินิซีรีส์จำนวนสี่ตอน ตอนละหนึ่งชั่วโมง มีการเปิดเผยว่า เฮนรี แควิลล์, เบน แอฟเฟล็ก, กัล กาด็อต, เจสัน โมมัว, เรย์ ฟิชเชอร์ และ เอซรา มิลเลอร์ จะกลับมาช่วยให้โครงการนี้เสร็จสมบูรณ์ โดยเวอร์ชันนี้จะแตกต่างกับเวอร์ชันเดิมและมีการนำตัวละคร ดาร์กไซด์ ที่ถูกตัดไปมาใส่ในฉบับนี้และมีการเปลี่ยนแปลงดีไซน์ของ สตีเฟ่นวูลฟ์ โดยจะมีการนำฉากที่ไม่ได้ใช้ในฉบับดั้งเดิมมาใส่ รวมถึงชุดของ ซุปเปอร์แมน ที่เป็นสีดำที่เราจะได้เห็นในเวอร์ชันนี้
พรรคแนวร่วมภาคประชาชน
พรรคแนวร่วมภาคประชาชน ก่อตั้งเมื่อวันที่ 8 พฤษภาคม พ.ศ. 2548 โดยไม่ได้จดทะเบียนก่อตั้งตามกฎหมายพรรคการเมือง เป้าหมายของพรรคไม่ได้ต้องการลงสมัครรับเลือกตั้งในระบบรัฐสภาเป็นหลัก แต่ต้องการเป็นกลุ่มการเมืองที่เน้นการเคลื่อนไหวนอกรัฐสภา เป็นพรรคที่รวบรวมบทเรียนการต่อสู้ของภาคประชาชนต่าง ๆ เพื่อเปลี่ยนแปลงรัฐในเคารพความเท่าเทียมของคนจนมากขึ้น และจัดทำเป็นนโยบายทางการเมือง
พรรคแนวร่วมภาคประชาชนเผยแพร่ข้อมูลข่าวสารและแนวนโยบายของพรรค ผ่านทางหนังสือพิมพ์เลี้ยวซ้าย
ประวัติ
ในวันประชุมใหญ่พรรคครั้งแรกเมื่อ 8 พฤษภาคม พ.ศ. 2548 มีผู้เข้าร่วมประชุมที่หลากหลายทั้ง นักศึกษา นักสหภาพแรงงาน นักกิจกรรมชาวนา นักวิชาการ และนักเรียนมัธยม โดยในที่ประชุมได้มีการเลือกตั้งคณะกรรมการบริหารพรรคชุดแรกขึ้น จึงถือวันนี้เป็นวันจัดตั้งพรรคอย่างเป็นทางการ
สะพานมาร์โลว์
สะพานมาร์โลว์ เป็นสะพานที่ใช้เฉพาะการสัญจรท้องถิ่น เป็นทางข้ามแม่น้ำเทมส์ระหว่างเมืองมาร์โลว์ในมณฑลบัคกิงแฮมเชอร์ และหมู่บ้านบิชัม มณฑลบาร์คเชอร์ มีสะพานอยู่บริเวณนี้ตั้งแต่สมัยราชกาลสมเด็จพระเจ้าเอดเวิร์ดที่ 3 แห่งสหราชอาณาจักร สะพานมาร์โลว์ในปัจจุบันนี้เป็นสะพานแขวน ซึ่ง สถาปนาโดยคุณวิลเลียม เทียร์นีย์ คลาร์ค และสร้างขึ้นในปี พ.ศ. 2372 ถึงปี พ.ศ. 2375 และเป็นต้นแบบสำหรับสะพานเชื่อมเซเชนียในกรุงบูดาเปสต์อีกดัวย